**Latin évfolyamdolgozat a 11. évfolyam számára**

**2023/2024**

Tisztelt Szülők!  
  
Ezúton szeretnénk tájékoztatni Önöket a **2024. április 19-én (péntek)** tartandó nyelvi évfolyamdolgozattal kapcsolatos tudnivalókról.

A nyelvi évfolyamdolgozat csak írásbeli részből, azon belül az érettségi mintájára egy fordításból és nyelvtani feladatsorból fog állni.

**A vizsga lehetséges tartalmi elemei:**

* A vizsgázó képes az adott latin szövegben előforduló lexikai elemek és nyelvi struktúrák pontos felismerésére, utóbbiak elemzésére, valamint képzésük, szerkesztésük bemutatására.
* A vizsgázó ismeri és tudja képezni a latin leíró nyelvtan alaktanának szabályos és rendhagyó alakjait, ismeri és képes alkalmazni a mondattan fontosabb szabályait.

**Alaktan**

* Az öt declinatio az i-tövűség általános szabályaival
* Vocativus
* Locativus
* Melléknévfokozás (a kivételek közül: -er végűek; 6-ilis végű; bonus, malus, magnus, parvus, multus)
* Adverbiumok képzése és fokozása (a kivételek közül: -er végű melléknevek; 6-ilis végű; bonus, malus, magnus, parvus, multus adverbiumai)
* Névmások: személyes, visszaható, birtokos, mutató névmások közül hic haec hoc, iste ista istud, ille illa illud, is ea id, idem eadem idem, ipse ipsa ipsum, vonatkozó névmás, kérdő névmások közül quis quid, - Számnevek közül: unus -a -um, duo duae duo, tres tria, mille (milia)
* Névmási genitivusszal és dativusszal járó szavak
* A négy coniugatio
* Deponens igék
* Semideponens igék
* Körülírt igeragozás
* Rendhagyó igék közül: sum, possum, eo, fero, volo
* Szóalkotás (prefixumok, suffixumok)

**Mondattan**

* Mondatrészek és azok kapcsolatai: állítmány (és „összetett állítmány”), alany, állapothatározó (attributum praedicativum, appositio praedicativa, participium coniunctum) - Az esettan leggyakoribb elemei (az eset használata és nem a terminus felől közelítve): genitivus subiectivus, obiectivus, partitivus; dativus commodi, incommodi, finalis; ablativus loci, temporis, rei efficientis, auctoris, comparationis, mensurae
* Az igemódok jelentése
* Igenevek és igeneves szerkezetek
* A consecutio temporum általános szabályrendszere
* Alanyi és tárgyi mellékmondatok: kijelentő, kérdő, célzatos
* Célhatározói mellékmondat, következményes mellékmondat
* Feltételes mellékmondat
* a cum idő és okhatározói mellékmondatok, az ut idő és célhatározói mellékmondatok kötőszavaként
* A vizsgázó képes ismert latin szövegből kiemelni és bemutatni a szövegek pontos megértését szolgáló stilisztikai fogalmakat és jelenségeket: anakronizmus, archaismus, asyndeton, értelem szerinti egyeztetés (constructio ad intellectum), ellipsis, jelzőcsere (enallage), hendiadyoin, in medias res, metaphora, metonimia, pars pro toto, relatív mondatfűzés, zeugma.

**Értékelése:**

A dolgozat három témazáró értékű.

Budapest, 2024. január 25.

Lakihegyi Viktória

latintanár